Više od boce U svijetu u kojem je gotovo sve prolazno, vjerujemo da postoje predmeti koje vrijedi sačuvati. Naše ručno oslikane keramičke boce nastaju iz susreta dvaju zanata – ekološkog maslinarstva i umjetnosti. Izrađene od talijanske keramike, a oslikane rukom lokalne umjetnice, svaka nosi vlastiti karakter i priču. Nema dvije iste, jer ono što nastaje rukom nikada nije moguće ponoviti. Inspirirane maslinama, kamenim kućicama, poljskim cvijećem i krajolikom južne Istre, ove boce čuvaju duh Mediterana i vrijednosti u koje vjerujemo – autentičnost, održivost i poštovanje prema prirodi. Boca dolazi prazna, kako biste sami odabrali naše ekološko ekstra djevičansko maslinovo ulje koje će ispuniti njezinu unutrašnjost. Nakon posljednje kapi, njezina priča ne završava. Napunite je ponovno i neka godinama ostane dio vašeg doma – kao uspomena na Istru, na mirise ljeta i male trenutke koji se pamte. Jer neka se umjetnost ne čuva iza stakla. Ona živi za vašim stolom.